b'\n_START_ARTICLE_\nReet Auksmann\n_START_PARAGRAPH_\nReet Auksmann (neiuna Reet Helme; 10. oktoober 1942 P\xc3\xa4rnu \xe2\x80\x93 14. jaanuar 2019 Tartu) oli eesti raamatukogundustegelane._NEWLINE_Ta l\xc3\xb5petas aastal 1961 P\xc3\xa4rnu 2. Keskkooli. Aastal 1966 l\xc3\xb5petas ta Tartu Riikliku \xc3\x9clikooli ajaloo-keeleteaduskonna inglise filoloogina._NEWLINE_Reet Auksmann t\xc3\xb6\xc3\xb6tas Tartu Linnaraamatukogus alates 1975. aastast. _NEWLINE_Aastail 1977\xe2\x80\x932006 juhtis ta Annelinna harukogu. _NEWLINE_2006. aastast surmani oli Auksmann kultuuriloolise andmebaasi "Tartu ilukirjanduses" (teele.luts.ee) koostaja ja tekstide valija.\n_START_SECTION_\nIsiklikku\n_START_PARAGRAPH_\nTema poeg on EELK vaimulik Enn Auksmann ning ta oli ajaloolase Rein Helme ja poliitiku Mart Helme \xc3\xb5de._NEWLINE_Tema vennapojad on Peeter Helme ja Martin Helme ning vennat\xc3\xbctar on Maarja Vaino.'